open-index/open-wikipedia-markdown huggingface dataset:
Զորական գրասենյակի շենք (Նովոչերկասկ)

**Զորական գրասենյակի շենք** (), գտնվում է ՌԴ Ռոստովի մարզի Նովոչերկասկ քաղաքի կենտրոնում` Ատամանսկայա փողոցի և Պլատովի պողոտայի անկյունում։ Զորական գրասենյակը կառուցվել է 1844 թվականին՝ ռուսական կլասիցիզմի ոճով։ Նախագծի հեղինակ ճարտարապետն անհայտ է։ Նովոչերկասկում պահպանված ամենահին շինություններից մեկն է։

## Պատմություն
Դոնի կազակների զորական գրասենյակը հանդիսավոր պայմաններում տեղափոխվել է երիտասարդ Նովոչերկասկ Չերկասկից (այժմ` Ստարոչերկասկայա գյուղ) 1806 թվականի մայիսի 9-ին։ Գունագեղ թափորը գլխավորում էին հոգևորականներ, ուղեկցվում էր զինվորական ղեկավարության, ստանիցայի ատամանների կողմից, որոնք ուղեկցում էին զինվորական դրոշները և տարբերանշանները։ Կրեշչենսկի զառիվայրի երկայնքով տեղակայված պատվո պահակախմբի մոտով այն բարձրացել է դեպի վեր՝ հրապարակ, ապա շարժվել է դեպի զորական գրասենյակի շենք։ Քաղաքի հիմնադրման պատվին աղմկոտ, թնդանոթների որոտի ներքո տեղի ունեցած հանդիսությունը տևել է մինչև ուշ երեկո և ավարտվել է մրցանակային ձիարշավով և տոնական հրավառությամբ։ Ժամանակակից շենք գրասենյակը տեղափոխվել է նրա կառուցումից հետո՝ 1844 թվականին։

1943 թվականի նոյեմբերի 30-ին շենքում բացվել է Նովոչերկասկի սուվորովյան ռազմական ուսումնարանը, որում կարող էր սովորել մինչև 500 հոգի։ 1964 թվականի հունվարին ուսումնարանի բազայում վերատեղաբաշխվեց Մուրոմի կապի ռազմական ուսումնարանը, որը 1968 թվականին վերանվանվել է Նովոչերկասկի ռազմական Կարմիր դրոշի շքանշանակիր կապի ուսումնարան։ 1974 թվականից ուսումնարանն սկսել է կուրսանտներին վերապատրաստել բարձրագույն կրթության ծրագրերով։ Նովոչերկասկի կապի բարձրագույն ռազմական հրամանատարական ուսումնարանը զորական գրասենյակի շենքը զբաղեցրել է մինչև 2011 թվականը, երբ լուծարվել է։

## Նկարագրություն
Լինելով անկյունային` զորական գրասենյակի շենքն ունի երկու արտահայտիչ ճակատ, որոնցից գլխավորը նայում է Ատամանսկայա փողոցին։ Ձգտելով եռահարկ շենքին քաղաքային համակառույցում տալ ներկայացուցչական տեսք` ճարտարապետն օգտագործել է դասական ձևեր։ Ճակատին կենտրոնական մասն ընդգծված է տասը սյուն ունեցող նախասրահով, պատերը զարդարված են ժապավենաձև ծոփորով և զարդաքիվերով։ Երկրորդ հարկի պատուհանները երեսկալված են։ Քիվը զարդարված է ատամնիկներով։ Սյուների խոյակները դորիական օրդերի են։ Գլխավոր մուտքն առաջին հարկում ունի  չորս պատուհան` կիսաշրջանաձև են, կողպեքային քարերով։ Ատտիկոսն ունի բարդ ձև։ Պահպանված է համաչափության գլխավոր առանցքը։ Օքրայագույն պատերի համադրությունը արտահայտված սպիտակ դեկորի հետ ընդգծում է շենքի նրբությունը և ուժեղացնում է նրա մոնումենտալությունը։

## Ծանոթագրություններ

Կատեգորիա:Նովոչերկասկի շենքեր և կառույցներ
Գացկա

**Գացկա** (), գետ Խորվաթիայում, որը թափվում է Լիչկո-Սենսկա ժուպանություն, Պլիտվիչկա լճի ազգային պարկի սահմանի մոտ։ Զգալի չափով հոսում է նաև գետնի տակ։

## Նկարագրություն
Գետի երկարությունը կազմում է 61 կիլոմետր։ Երկարությունը վերգետնյա մասում ավելի վաղ կազմել է 32 կմ, սակայն հետո աշխատանքների կարգավորման շնորհիվ մնացել է ընդամենը 11 կմ։ Ջրի ավազանը կազմում է 584 կմ²։ Առավելագույն խորությունը 10 մետր է։ Միջին ջերմաստիճանը ամռանը կազմում է 10.8&nbsp;°C, իսկ ձմռանը` 7.9&nbsp;°C:

Հարավ-արևելյան մասում սկիզբ է առնում Կարստ սարահարթից։ Ամենաբարձր աղբյուրը գտնվում է ծովի մակարդակից 460 մետր բարձրության վրա։ Հյուսիս-արևմուտքում հոսում է Վելեբիտ հովտից մինչև Փոքր Կապելա։ Ջրի հիմնական աղբյուրը կազմում է 6.3 սմ³ ջուր, իսկ ջրի ծախսը միջին հոսանքում մոտ 13.3 սմ³ է։ Գետի վրա է գտնվում Օտոչաց քաղաքը։ Օտոչացա և Գացկայի ջրերը միախառնվելով լցվել են Լիկա գետը, որի հետևանքով հետագայում կառուցվել է թունել, որը կապում էր Գացկան Անդրիատիկ ծովին։ Գետաբերանի մոտակայքում կա էլեկտրաէներգիայի արտադրություն` ՀԷԿ, որը ունի երկու մասնաճյուղ «Սեն» և «Սկլոպե»։

Գացկայի հունի մոտ են գտնվում շատ քարանձավներ։ Այդ հունի հետազոտությունները սկսել են ХХ-րդ դարի երկրորդ կեսին։ Սակայն մինչև օրս չեն ուսումնասիրել քարանձավների կեսից ավելին։

Գացկայի ափերին զարգացած է զբոսաշրջությունը, հատկապես կանաչ և ձկնորսական։ Գետի միջին հոսանքում հաճախ տեղի են ունենում ձկնորսների մրցումները, մասնավորապես ամենամյա «Գացկիի Գավաթի» ավանդական մրցույթի ժամանակ։ Գետը հարուստ է իշխան ձկով, սակայն այստեղ ձկնորսական սեզոնը սկսվում է մարտի 1-ին և ավարտվում հոկտեմբերի 31-ին։

## Պատկերասրահ

Majerovo vrilo 230907.jpg|Մաերովսկիի աղբյուրը
Vodenica Majerovo vrilo 07.jpg|Մաերովսկիի աղբյուրի մոտ գտնվող ջրաղացը
Vodenica dijelovi Otocac 50807.jpg|Հին ջրաղացը
Gacka1.JPG|Տեսարան կամրջից


## Ծանոթագրություններ

## Արտաքին հղումներ
* Гацка

Կատեգորիա:Խորվաթիայի գետեր
Աստղիկ Քամալյան

**Աստղիկ Արշակի Քամալյան** (), հայ երգչուհի։ ՀԽՍՀ ժողովրդական արտիստ (1978):

## Կենսագրություն
Աստղիկ Քամալյանը ծնվել է 1926 թվականին՝ Երևանում։ 1944-1979 թվականներին եղել է Հայկական ժողովրդական երգի-պարի անսամբլի մենակատար, 1963-1968 թվականներին, միաժամանակ` Երևանի պիոներների պալատի երգի-պարի անսամբլի գեղարվեստական ղեկավար։

Կատարմանը բնորոշ են նուրբ քնարականությունը, հուզական անմիջականությունը, ժողովրդական երգի յուրովի մեկնաբանումը։ Երկացանկում ընդգրկված են եղել հայ ժողովրդական և արդի կոմպոզիտորների երգերից։

Մահացել է 1991 թվականին Երևանում։

## Երկացանկ
* Հերոս տղին
* Չկա մեկը
* Հարսի գանգատը
* Որքան ցանկացա
* Եկ, ինձնից մի փախչիր

## Պարգևներ
* ՀԽՍՀ ժողովրդական արտիստ (1978)

## Տես նաև
* Հայկական ժողովրդական երգի-պարի համույթ

## Ծանոթագրություններ

Կատեգորիա:Հայ երգչուհիներ
Կատեգորիա:ՀԽՍՀ ժողովրդական արտիստներ
Կատեգորիա:Խորհրդային երգչուհիներ
Ցանկալի Դուրգան

**Ցանկալի Դուրգան**  (), 2017 թվականին ռեժիսոր Սանալ Կումար Սասիդհարանի նկարահանած մալայալամ (Mollywood) դրամա ֆիլմ , որը պատմում է Հնդկաստանի Կերալա նահանգի նահապետական հասարակության մասին։

2017 թվականին Ռոտերդամի միջազգային կինոփառատոնում արժանացել է Hivos Tiger մրցանակի (միակ հնդկական ֆիլմն է, որն արժանացել է այդ մրցանակին) և Ոսկե ծիրան մրցանակի համանուն կինոփառատոնի միջազգային խաղարկային մրցույթ անվանակարգում։

## Սյուժե
Հյուսիսային Հնդկաստանից միգրանտ Դուրգան և Քաբիր անունով կերալացի մի երիտասարդ կեսգիշերին փախչում են։ Նրանք մոտակա երկաթուղային կայարանում սպասում են գնացքին, որը նրանց հեռուն կտանի։ Զենք տեղափոխող երկու գանգստերներ իրենց օգնությունն են առաջարկում զույգին։ Դժբախտ Դուրգան գիշերվա մնացած մասն ականատես է դառնում հասարակության հակառակ դիմագծին։

Դուրգայի ճամփորդությանը զուգահեռ, մեկ այլ խորհրդավոր իրադարձություն է կատարվում Կերալա գյուղում. հավատացյալները կատարում են «Գարուդա Թուքքամ» (Garudan Thookkam) ծեսը` որպես պարգև Քալի աստվածուհուն խնդիրների լուծման համար. Քալին Դուգա աստվածուհու անձնավորված բարկություն ու մարմնավորված կատաղությունն է։

## Դերերում
* Ռաջշրի Դեշպանդե
* Քանան Նայար
* Վեդհ
* Սուջեշ Կ. Ս., Աչունսոլ
* Բիլաս Նաիր

## Նկարահանող խումբ
* Պրոդյուսեր` Շաջի Մաթյու
* Ռեժիսոր` Սանալ Կումար Սասիդհարան
* Սցենարի հեղինակ` Սանալ Կումար Սասիդհարան
* Օպերատոր` Ջոզեֆ Պրաթհապ
* Նկարիչ` Ա. Մուրուքան
* Երաժշտությունը` Բազիլ Սի Ջեյ
* Հնչյունային ձևավորող` Տ. Կրիշնանունի
* Մոնտաժող` Սանալ Կումար Սասիդհարան

## Ծանոթագրություններ

## Արտաքին հղումներ
* 

Կատեգորիա:2017 ֆիլմեր
Կատեգորիա:Հնդկական ֆիլմեր
Կատեգորիա:Ֆիլմեր կրոնի մասին
Սանալ Կումար Սասիդհարան

**Սանալ Կումար Սասիդհարան** (, ), հնդիկ ռեժիսոր, բանաստեղծ։

## Կենսագրություն
Սանալ Կումար Սասիդհարանը ծնվել է 1977 թվականին Կերալա նահանգի Պերումկադացիլա գյուղում։ Ուսանել է կենդանաբանություն և իրավաբանություն, այնուհետև աշխատել է որպես իրավաբան։  2001 թվականին իր գործընկերների հետ ստեղծել է Kazhcha Chalachithra Vedi կինո արտադրությունը, որը ֆիլմերը ստեղծում է քրաուդֆանդինգի միջոցով։ Քրաուդֆանդինգի միջոցով նկարահանել է 3 կարճամետրաժ և մեկ խաղարկային ֆիլմ։ 2014 թվականին արժանացել է Կերալայի լավագույն ռեժիսոր կինոմրցանակին։

2017 թվականին Սանալ Կումար Սասիդհարանի «Ցանկալի Դուրգան»  ֆիլմն արժանացել է Ռոտերդամի միջազգային կինոփառատոնի «Վագր» և Երևանյան Ոսկե ծիրան կինոփառատոնի Ոսկե ծիրան գլխավոր մրցանակներին։

## Ծանոթագրություններ

## Արտաքին հղումներ
* Պաշտոնական կայք 
* 
* Fipresci Profile
* Kiff2014 profile 

Կատեգորիա:Հնդիկ բանաստեղծներ
Կատեգորիա:Հնդիկ ռեժիսորներ
Գրիշա Հակոբյան

**Գրիշա Հակոբյան**  (), խորհրդային հերոս-պիոներ` ներկայիս Ադրբեջանի Գանձակ՝ Գյանջա քաղաքից։ Ժամանակակից որոշ հեղինակներ փորձել են կասկածի տակ դնել Գրիշա Հակոբյանի կերպարը, իբրև հնարված  կոմունիստական գաղափարախոսության և քարոզչության արդյունքում, սակայն «Պիոներ կանչ» թերթի նոյեմբերի 14-ի  համարն ու հետագա մի շարք համարներ, ամբողջովին ապացուցում են հերոսի գոյությունը, անգամ պատկերելով նրա նկարը, մանրամասն անդրադառնում նրա սպանությանը ու Անդրկովկասում կազմակերպված ուսանողական ցույցերին։

## Կենսագրություն
Գրիշա Հակոբյանը հանդիսանում էր Ադրբեջանի առաջին պիոներական ջոկատներից մեկի նախագահը և Մոսկվայում տեղի ունեցած պիոներների 1-ին Համամիութենական հավաքի պատվիրակներից մեկն էր։ Պարգևատրվել է «Արտեկ» միջազգային պիոներական ճամբարի ուղեգրով։ 1929 թվականին եղել է Գանձակի բռնցքամարտի չեմպիոն՝ պիոներական մրցումներում։ Հետագայում բացահայտել է կուլակական խումբ, ովքեր էլ 1930 թվականի հոկտեմբերի 26-ին սպանել են Գրիշային։

## Հիշատակ
Գրիշա Հակոբյանի պատվին Չելյաբինսկում կանգնեցվել էր հուշարձան, նրա անունով էր կոչվել շոգենավերից մեկը, հրատարակվել են գրքեր և դիաֆիլմ։ Գրիշա Հակոբյանի անունը մտել է Վ. Լենինի անվան Համամիութենական պիոներական կազմակերպության Պատվո գրքի մեջ։

## Ծանոթագրություններ

## Արտաքին հղումներ
*Виртуальная энциклопедия «Дети-герои». Гриша Акопян

Կատեգորիա:Կերպարներ այբբենական կարգով
Կատեգորիա:Հերոս պիոներներ
Ռեյչել Յամագատա

**Ռեյչել Յամագատա** (, ), ամերիկացի երգչուհի և դաշնակահար։

## Կենսագրություն
Յամագատան ծնվել է 1977 թվականին Արլինգտոնում, Վիրջինիա նահանգում։ Նրա ծնողները ամուսնալուծված էին, և այդ պատճառով Ռեյչելի  մանկության տունը համարվում էր ոչ միայն Վաշինգտոնը, որտեղ ապրում էր նրա հայրը՝ ծագումով ճապոնացի փաստաբանը, այնպես էլ Նյու Յորքը, որտեղ ապրում էր նրա մայրը՝ իտալ-գերմանական արմատներով նկարչուհի։ Դպրոցն ավարտելուց հետո Ռեյչելը սովորել է Հյուսիսարևմտյան համալսարանում Իլինոյսում, ինչպես նաև Վասսարա Քոլեջում։

## Կարիերա
Յամագատան վեց տարվա ընթացքում եղել է Չիկագոյում ֆանկ-ֆյուժն Bumpus կոլլեկտիվի վոկալիստը։ 2001 թվականին նա գրել է երաժշտական կոմպոզիցիաների շարք, որ դուրս էին գալիս խմբի երաժշտական շրջանակներից, և ինչը ստիպում է երգչուհուն զբաղվել սոլո կարիերայով։ 2002 թվականին նա պայմանագիր է ստորագրում ձայնագրման Arista Records ընկերության հետ, իսկ հաջորդ տարվա հոկտեմբերին լույս է տեսնում նրա դեբյուտային ձայնագրությունը՝ մինի-ալբոմ «Rachael Yamagata EP»: Ռեյչելի առաջին լիաֆորմատ ալբոմը, անվանակոչված որպես  «Happenstance», լույս է տեսնում 2004 թվականի հունիսին, և ընդհանուր առմամբ արժանանում է ՝ քննադատների հավանությանը։ Արդյունքում նրա երգերը հնչում էին այնպիսի հեռուստատեսային սերիալներում, ինչպիսիք էին «Սեքսը ուրիշ քաղաքում», «Միայնակ սրտեր», «Հիասթափվածները», «Ինչպես ես հանդիպեցի ձեր մայրիկին», «Շտապ օգնություն», «Մարմնի մասեր», «Լրտեսուհի», «Մեկ ծառի բարձունք», «Կրքի անատոմիա» և այլն։ Յամագատան մասնակցել է Ջեյսոն Մրազի երկրորդ ալբոմի ձայնագրմանը  նրա հետ միասին կատարելով  «Did You Get My Message?» երգը։ Ինչպես նաև Դեն Ուիլսոնի հետ միասին երգչուհին ձայնագրել է «You Take My Troubles Away» կոմպոզիցիան 2010 թվականին նկարահանված «Սիրելի Ջոն» գեղարվեստական ֆիլմի համար։

## Սկավառակագրություն
;Ստուդիո ալբոմներ
* 2004 — *[[Happenstance]]*
* 2008 — *Elephants…Teeth Sinking Into Heart*
* 2011 — *Chesapeake*

;EP
* 2003  — *[[Rachael Yamagata EP]]*
* 2005  — *Live at the Loft & More*
* 2008  — *Loose Ends*

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Ամերիկացի երգչուհիներ
Կատեգորիա:RCA Records-ի արտիստներ
Կատեգորիա:Ամերիկացի փոփ երգիչներ
Կատեգորիա:Ամերիկացի փոփ երգչուհիներ
Կատեգորիա:Ամերիկացի դաշնակահարներ
Կատեգորիա:Ամերիկացի կոմպոզիտորներ
Կատեգորիա:21-րդ դարի ամերիկացի երգչուհիներ
Կատեգորիա:Ամերիկացի ինդի ռոք երաժիշտներ
Կատեգորիա:Ամերիկացի կիթառահարներ
Կատեգորիա:Ամերիկացի երգահաններ
Կատեգորիա:Ամերիկացի ռոք երգչուհիներ
Ռոկամադուր (պանիր)

**Ռոկամադուր** (), ֆրանսիական պանիր` պատրաստված այծի կաթից բնական բորբոսից թաղանթով։ Պանիրն արտադրվում է Լո դեպարտամենտում`  Կերսի սարահարթում  () գտնվող Ռոկամադուր, Գրամա և Կարլյուսե համայնքների տարածքում։

## Պատմություն
Սկզբում պանիրն անվանվել է Սենտ-Ամադուր (), այնուհետև ստացել Կաբեկու-դե Ռոկամադուր () անվանումը, որը պահպանվել է մինչև 1996 թվականի հունվարի 16-ը, երբ պանիրը ստացել է AOC սերտիֆիկատ։ Դրանից հետո, որպեսզի այն տարբերեն Կաբեկու անվանվող մյուս պանիրներից (այդպես Ֆրանսիայում անվանում են այծի կաթից պատրաստված տափակ, ոչ մեծ դիսկի ձևով պանիրներին), որոշվեց պանիրն անվանել Ռոկամադուր։

## Պատրաստում
Պանրի պատրաստման համար օգտագործվում է այծի կաթ, որը հավաքում են օրվա ընթացքում` երկու անգամ կթելուց հետո։ Հաջորդ օրերին թողնում են, որ կաթը թթվի, այնուհետև առանձնացնում են շիճուկը և դնում են կլոր տարաների մեջ։ Ռոկամադուրը հասունանում է նկուղներում փայտե դարակների մեջ 1-4 շաբաթվա ընթացքում։ Արդյունքում ստացվում են 4-5 սմ տրամագծով, 1-1,5 սմ բարձրությամբ և 30-40 գրամ զանգվածով պանրի փոքրիկ գլուխներ, որոնք պատված են սպիտակ թավշյա կեղևով։

## Նկարագրություն
Հասունացման ժամանակից կախված` Ռոկամադուրի միջուկն ունենում է տարբեր երանգներ` սպիտակից մինչև մուգ բեժագույն։ Պանիրն ունի այծի կաթի նուրբ հոտ  և կծու համ։ Թարմ պանիրը, մոտ 6 օրվա, սկզբից ունենում է նուրբ  թթվաշ միջուկ։ 3-4 շաբաթ անց պանիրը դառնում է ավելի կծու։

Ռոկամադուրի համար ամենալավ գինին Կագորն է, որը պատրաստում են Լո դեպարտամենտում։ Պանրի հետ մատուցում են նաև *Gaillac* և սպիտակ *Vouvrey*:

## Ծանոթագրություններ

## Արտաքին հղումներ
* Рокамадур на Гастроном.ру
* Словарь сыров. Рокамадур

Կատեգորիա:Ֆրանսիական պանիրներ
Կատեգորիա:AOC պանիրներ
Կատեգորիա:Այծի կաթից պանիրներ
Կատեգորիա:Բորբոսով պանիրներ
Վարազդատ Ղազարյան

**Վարազդատ Հմայակի Ղազարյան** (), գազի հանքավայրերի շահագործման բնագավառի հայ գիտնական։ Տեխնիկական գիտությունների դոկտոր (1999), պրոֆեսոր (2000): ԽՍՀՄ գյուտարար։

## Կենսագրություն
Վարազդատ Ղազարյանը ծնվել է 1937 թվականին Երևանում։ 1963 թվականին ավարտել է Մոսկվայի ավիացիոն ինստիտուտը, 1968 թվականին՝ Ռուսաստանի Գուբկինի անվան նավթագազային համալսարանի ասպիրանտուրան։ 1963-1965 թվականներին աշխատել է Երևանի պետական համալսարանում, 1970 թվականից՝ Մոսկվայի նավթի և գազի ինստիտուտում, 1991-1995 թվականներին՝ լաբորատորիայի վարիչ, 1995-1997 թվականներին՝ փոխտնօրեն, 1997 թվականից՝ ռուսական «Պոդզեմգազպրոմ» ընկերության գլխավոր տնօրենի տեղակալ։

Աշխատանքները վերաբերում են գազի հանքավայրերի հետազոտմանն ու շահագործմանը, աղի հանքավայրերում ստորգետնյա կառույցների շինության բարձր արդյունավետ տեխնոլոգիաների մշակման հարցերին։ Հեղինակ է մենագրությունների և բուհական ձեռնարկների։

## Անդամակցություն
* ՌԴ բնական գիտությունների ակադեմիայի անդամ, 2000 
* Հանքային գործի գիտությունների ակադեմիայի անդամ, 1998

## Պարգևներ
* Ռուսաստանի Էներգետիկայի նախարարության վաստակավոր գործիչ (1997)
* Գազի արդյունաբերության նախարարության գերազանցիկ  (1985)
* Գազի արդյունաբերության պատվավոր աշխատավոր (1988)
* Գազի արդյունաբերության բնագավառի վետերան (1997)
* ԽՍՀՄ գյուտարար (1985)
* Մոսկվայի 850-ամյակի հիշատակի մեդալ (1997)

## Երկեր
* Теплофизические свойства индивидуальных углеводородов и газовых конденсатов. М.: Техника, 2002;
* Подземные хранилища газа и нефтепродуктов - необходимый элемент функционирования ТЭК. М.: Империя, 2006;
* Подземное хранение углеводородов в соляных отложениях. М.: ИКИ, 2006;
* Подземные хранилища в системе государственного резервирования нефтепродуктов. М.: ОПК, 2006;
* Подземное хранение газов и жидкостей. Москва–Ижевск: ИКИ, 2006;
* Тепло- и массообмен в подземных резервуарах газонефтепродуктов. М.: ИКИ, 2008.

## Ծանոթագրություններ

Կատեգորիա:Հայ գիտնականներ
Կատեգորիա:Տեխնիկական գիտությունների դոկտորներ
Կատեգորիա:Հայ պրոֆեսորներ
Կատեգորիա:Խորհրդային գյուտարարներ
Կատեգորիա:ՌԴ բնական գիտությունների ակադեմիայի անդամներ
Կատեգորիա:ԵՊՀ դասախոսներ
Արքաների հովիտ

**Արքաների հովիտ** ( *Wādī al Mulūk*), քարքարոտ հովիտ Եգիպտոսում, որտեղ փարավոնների, ինչպես նաև բարձրաստիճան մարդկանց և նրանց հարազատների համար կառուցվել են դամբարաններ։

## Պատմություն
Արքաների հովիտը Եգիպտոսի մ.թ.ա. XVI-XI դարերի մեծ և նշանավոր փարավոնների դամբարանատեղին է։ Այն գտնվում է Լուքսորի մոտ։ Այստեղ է նաև Թութանհամոն փարավոնի դամբարանը, որը զարմանալիորեն լավ է պահպանվել։ Այսօր այն աշխարհի ամենահայտնի վայրերից մեկն է, ուր ամեն օր ավելի քան 9000 մարդ է այցելում։
մինի|աջից|Արքաների հովիտը պատկերված տիեզերքից
 
Դաշտավայրում կան առնվազն 63 գերեզմաններ, որոնք փորվել են 120 մետր բարձրությամբ ժայռի վրա և այնուհետև փակվել։ Գերեզմաններից մի քանիսը, մասնավորապես Սեթի I-ի (մ.թ.ա.1278) գերեզմանը, առատորեն զարդարված է գեղեցիկ հարթաքանդակներով և գունավոր նկարներով, ներառյալ բազեի գլխով արևի աստված Ռայի պատկերները։

Ամենագեղեցիկ գերեզմանները Ամենհոտեպ I-ի (մ.թ.ա. 1506) և Թութմոս I-ի (մ.թ.ա. 1493) գերեզմաններն են, ինչպես նաև Ռամզես X-ի (մ.թ.ա. 1102) գերեզմանը, թեպետ իրականում նրա երբևէ այնտեղ թաղվելը բանավեճերի առարկա է։ Դաշտավայրի ամենահայտնի գերեզմանոցը՝ Թութանհամոնի գերեզմանը, հայտնաբերել է բրիտանացի հնէաբան Հովարդ Քարթերը 1922 թվականին։ Գերեզմանը ծածկող արվեստի գործերը այնքան շատ էին, որ դրանց ցուցակագրելու և Կահիրեի եգիպտական թանգարան տեղափոխելու համար պահանջվեց տասը տարի։ Իրերը, օրինակ՝ մահացած Թութանհամոնի ոսկե դիմակը, համաշխարհային ճանաչում է ստացել որպես Հին Եգիպտոսի խորհրդանիշ և ցուցադրվել աշխարհի բոլոր երկրներում։ 1972 թվականին Լոնդոնի Բրիտանական թանգարանում բացված ցուցահանդեսը դարձավ թանգարանի պատմության մեջ ամենաշատ այցելվողը՝ գրավելով 1 600 000 այցելուների։

Ճակատագրի հեգնանքով Թութանհամոնը իրականում եղել է Եգիպտոսի առավել նվազ կարևորություն ունեցող փարավոններից մեկը՝ մահվանից հետո դառնալով ամենանշանավորներից մեկը։ Նա փարավոն դարձավ 9 տարեկանում՝ մ.թ.ա. 1333-ին, և կառավարեց ընդամենը մինչև մ.թ.ա. 1324-ը։ Շատ հավանական է, որ նրա օրոք իրականացված այնպիսի կարևոր գործողություններ, ինչպիսիք են եգիպտական աստվածների ավանդական պանթեոնի և բազմաթիվ տաճարների կառուցումը, նախաձեռնել է ոչ թե Թութանհամոնը, այլ նրա խորհրդատուները։

## Պատկերասրահ

File:Ägypten Tal der Könige.jpg
File:Egypt.KV8.01.jpg
File:Valle de los Reyes, Egipto, abril de 2009,.JPG
File:La valée des rois وادى الملوك - panoramio.jpg
File:Egypt, Luxor, King^^39,s Valey - panoramio - Alx R (2).jpg
File:Flickr - Gaspa - Valle dei Re, panorama (2).jpg


## Ծանոթագրություններ

## Աղբյուրներ
* Մարկ Տրուման «Աշխարհի հրաշալիքները» (Զանգակ 97)

## Արտաքին հղումներ
* Центр египтологических исследований Российской академии наук
* Викс К. Отчёт о деятельность Фиванского картографического проекта. Август 2006
* Гробницы Долины Царей на сайте «Древний Египет»

Կատեգորիա:Զբոսաշրջությունը Եգիպտոսում
Կատեգորիա:Համաշխարհային ժառանգություն Եգիպտոսում
Կատեգորիա:Մ.թ.ա. 16-րդ դարում կառուցումն ավարտված շենքեր և կառույցներ
Կատեգորիա:Եգիպտոսի տեսարժան վայրեր
Պյոտր Սվիտալսկի

**Պյոտր Անտոնի Սվիտալսկի** (, ), լեհ դիվանագետ, պատմական գիտությունների դոկտոր, Հայաստանում Եվրամիության դեսպան (2015-2019 թթ.), Լեհաստանի նախկին փոխարտգործնախարար, 2005-2010 թվականներին դեսպանի կարգում Լեհաստանի մշտական ներկայացուցիչը Եվրոպայի Խորհրդում։

Ազատ տիրապետում է անգլերենին, ռուսերենին, ինչպես նաև միջին մակարդակի գերմաներենին և ֆրանսերենին։

## Կենսագրություն
Ծնվել է 1957 թվականի օգոստոսի 2-ին Կուտնո քաղաքում, Լոձի վոևոդություն, Լեհաստան։

### Կրթություն
Ավարտել է Վարշավայի համալսարանի լրագրության և քաղաքագիտության ֆակուլտետը, ապա՝ Միջազգային հարաբերությունների Մոսկվայի պետական համալսարանը (1982)։ 1985 թվականին ստացել է պատմական գիտությունների դոկտորի գիտական աստիճան։ Մասնագիտացված է միջազգային հարաբերություններում։

### Աշխատանքային գործունեություն
* 1986-1990, աշխատել է Լեհաստանի արտաքին գործերի նախարարությունում որպես Հետազոտությունների և ծրագրավորման բաժնի աշխատակից և բաժնի վարիչ, ապա՝ Եվրոպական ինստիտուտների բաժնում որպես բաժնի վարիչ
* 1990-1993, աշխատել է  Վիեննայում ՄԱԿ-ում և ԵԱՀԿ-ում Լեհաստանի ներկայացուցչի խորհրդականի պաշտոնում։
* 1996-1999, Լեհաստանի արտաքին գործերի նախարարությունում որպես ՄԱԿ-ի համակարգի վարչությունում (որպես նախարարի խորհրդական), Անվտանգության քաղաքականության վարչությունում (որպես տնօրենի տեղակալ), Եվրոպական անվտանգության քաղաքականության վարչությունում (որպես տնօրենի տեղակալ)։
* 1999-2002, աշխատել է Քենիայում Լեհաստանի դեսպանատանը (ՄԱԿ-ի շրջակա միջավայրի ծրագրում և ՄԱԿ-ի շրջակա միջավայրի ծրագրում լեհաստանի մշտական ներկայացուցչի տեղակալ)։ 
* 2002-2005, Լեհաստանի արտաքին գործերի նախարարության Ռազմավարության և արտաքին քաղաքականության ծրագրավորման վարչությունում (որպես վարչութան պետ)
* 2005 թվականի հունվարի 11-2005 սեպտեմբեր, աշխատել է Լեհաստանի արտաքին գործերի փոխարտգործնախարարի պաշտոնում Մարեկա Բելկուի կառավարությունում։
* 2005 թվականի սեպտեմբերի 20-2010 սեպտեմբերի 1, Եվրոպայի խորհրդում որպես Լեհաստանի մշտական ներկայացուցիչ՝ Ստրասբուրգում։
* 2015 թվականից, Հայաստանում Եվրամիության դեսպան։

## Ընտանիք
Ամուսնացած է, ունի երկու երեխա։

## Աշխատություններ
* Europe and the Spectre of Post-Growth Society, Council of Europe, Strasburg, 2014, ISBN 978-92-871-7834-3
* Emocje, interesy, wartości. Przemiany paradygmatów polityki międzynarodowej, Wyd. Adam Marszałek, Toruń, 2013, ISBN 978-83-7780-732-3
* Droga do Pangei: polityka międzynarodowa czasu „globalizacyjnej konwergencji”, Wyd. Adam Marszałek, Toruń, 2011, ISBN 978-83-7780-056-0
* Niecierpliwość świata. Uwagi o polityce międzynarodowej czasu globalizacji, Wyd. Scholar, Warszawa, 2008, ISBN 978-83-7383-336-4
* OBWE w systemie bezpieczeństwa europejskiego: szanse i ograniczenia, Instytut Spraw Publicznych, Warszawa, 1997, ISBN 978-83-9062-398-6

## Ծանոթագրություններ

Կատեգորիա:Լեհ դիվանագետներ
Կատեգորիա:Հայաստանում Եվրոպական միության դեսպաններ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Պատմական գիտությունների դոկտորներ
Կատեգորիա:Վարշավայի համալսարանի շրջանավարտներ
Մարսելո Լոմբա

**Մարսելո Լոմբա** (, ), բրազիլացի ֆուտբոլիստ, դարպասապահ։ Հանդես է գալիս բրազիլական «Ինտերնասիոնալ»-ի կազմում։

## Ակումբային կարիերա
Մարսելոն բրազիլական «*Ֆլամենգո*»-ի սան է։ Թիմի հիմնական կազմում իր դեբյուտը նա նշել է 2008 թվականի ապրիլի 6-ին՝ «Վասկո դա Գամա»-ի դեմ խաղում, որն ավարտվել է 2-2 հաշվով։ 2011 թվականին «Ֆլամենգոն» տեղափոխվել է Սերիա B:

2012 թվականին ֆուտբոլիստը պայմանագիր է կնքել «*Բահիա*»-ի հետ։ Նա թիմի կազմում անցկացրել է 4 մրցաշրջան՝ մասնակցելո 156 հանդիպման։

2016 թվականին Մարսելո Լոմբան տեղափոխվել է «Ինտերնասիոնալ»։

## Ձեռքբերումներ
* Բրազիլիայի գավաթակիր - 2006
* Բրազիլիայի չեմպիոն - 2009
* Աշխարհի չեմպիոն (Մ19) - 2003

## Ծանոթագրություններ

## Արտաքին հղումներ
*globoesporte 
*flamengorj 
*placar 

Կատեգորիա:Տղամարդկանց ֆուտբոլի դարպասապահներ
Կատեգորիա:Ինտերնասիոնալի ֆուտբոլիստներ
Կատեգորիա:Բրազիլացի ֆուտբոլիստներ
Կատեգորիա:Ֆլամենգոյի ֆուտբոլիստներ
Կատեգորիա:Պոնտե Պրետայի ֆուտբոլիստներ
Կատեգորիա:Պալմեյրասի ֆուտբոլիստներ
Ղազար Հակոբյան

**Ղազար Հակոբյան** (ծնվ.՝ սեպտեմբերի 24, Երևան), հայ տնտեսագետ, հասարակական գործիչ։ Street Workout Armenia կազմակերպության համահիմնադիր և Run Armenia կազմակերպության հիմնադիր։

## Կենսագրություն
Ծնվել է սեպտեմբերի 24-ին Երևանում։ Մանկության մի հատվածն անցել է Երևանում, մյուսը՝ Ավշար գյուղում, Արարատի մարզ։ 13 տարեկան հասակում ընտանիքով տեղափոխվել է Դոբրոպոլյե, Ուկրաինա, ապա՝ Մոսկվա, Ռուսաստան։ Մոսկվայում մասնակցելով RepatArmenia կազմակերպության դասընթացին, որոշել է հայրենադարձվել Հայաստան։ 2014 թվականին ընտանիքով հայրենադարձվել է Հայաստան։

* 2000 թվականին ավարտել է Մոսկվայի թիվ 197 միջնակարգ դպրոցը։
* 2000-2005 թվականներին սովորել և ավարտել է Կ. Է. Ցիոլկովսկու անվան ռուսական պետական տեխնոլոգիական համալսարանի տնտեսագիտության ֆակուլտետը, Մոսկվա։

### Աշխատանքային գործունեություն
Համալսարանը ավարտելուց հետո աշխատել է ֆիտնեսի բնագավառում, դառնալով պարի ակումբի ղեկավար, ապա՝ Ֆիտնեսի ակադեմիայի մեթոդիստ։

* 2011-2013, աշխատել է մի շարք կազմակերպություններում։
* 2014 թվականից, համահիմնադրել և աշխատում է Street Workout Armenia կազմակերպությունում։
* 2015 թվականից, հիմնադրել և աշխատում է Run Armenia կազմակերպությունում 
* 2015 թվականից, համահիմնադրել և աշխատում է Wonderice կազմակերպությունում։

## Արտաքին հղումներ
* Ղազար Հակոբյան

## Ծանոթագրություններ

Կատեգորիա:Հայ հասարակական գործիչներ
Կատեգորիա:Հայ տնտեսագետներ
Կատեգորիա:Հայաստանից Ռուսաստան արտագաղթածներ
Կատեգորիա:Ռուսաստանից Հայաստան արտագաղթածներ
Կատեգորիա:Սեպտեմբերի 24 ծնունդներ
Պոլոնինի

մինի|Պոլոնինի ազգային պարկը

**Պոլոնինի**  () , ազգային պարկ Սլովակիայի հյուսիս-արևելքում, Լեհաստանի ("Bieszczadzki Park Narodowy") սահմանի և Ուկրաինայի (Національний парк Ужанський) Բուկովսկե Վրխի լեռնային համակարգի միջև։ Հիմնադրվել է 1971 թվականի հոկտեմբերի 1-ին։

## Աշխարհագրական դիրք
Ազգային պարկի մակերեսը կազմում է 298.05 կմ², իսկ բուֆերային գոտու մակերեսը՝ 109.73 կմ²։ Պոլոնինան համարվում է ՅՈՒՆԵՍԿՕ-ի համաշխարհային ժառանգության մի մասը։ Պարկը գտնվում է Սնինա Պրեշովսկիի եզրին։ Ազգային պարկի կից տարածքում է գտնվում Լեհաստանը, որի հետ կազմում է «Արևելյան կարպատներ» արգելոցը։ Ամենաբարձր կետը գտնվում է ծովի մակարդակից 1208 մետր բարձրության վրա և տեղակայված է այնպիսի մի վայրում, որտեղ սահմանները հատվում են երեք երկրների հետ՝ Սլովակիայի, Ուկրանիայի և Լեհաստանի։ Պոլոնինան Սլովակիայի առավել նոսր բնակեցված տարածքներից մեկն է։

## Կենդանական և բուսական աշխարհ
Անտառի մոտ 80 տոկոսը ծածկված է հաճարենիներով։ Պոլոնինայում է գտնվում  Սլովակիայի ամենաբարձր կոնցենտրացիա ունեցող անտառները։ Պարկը ծառայում է  բազմաթիվ էնդեմիկ և հազվագյուտ կենդանիների համար որպես տուն։ Այստեղ հանդիպում է շուրջ 5981 հայտնի տեսակի անողնաշարավորներ և 294 տեսակի ողնաշարավորներ, որոնք ներառում են 13 տեսակի երկկենցաղներ, 8 տեսակի սողուններ, 198 տեսակի թռչուններ և 55 տեսակի կաթնասուններ, ինչպիսիք են կռիսները ու արջերը։ 2004 թվականին այստեղ կառուցվել է վայրի խոզերի փոքրիկ բուծարան։

## Պատկերասրահ

Պատկեր:Runina vilage from Saddle under Durkovec.JPG|Տեսարան Ռունինա գյուղից
Պատկեր:Stužica.JPG|Հաճարենու անտառը Ստուժիցայում
Պատկեր:Starina.jpg|Հին ջրամբարը


## Ծանոթագրություններ

## Արտաքին հղումներ
* Nature
* Полонины

Կատեգորիա:Սլովակիայի տեսարժան վայրեր
Կատեգորիա:Սլովակիայի ազգային պարկեր
Կատեգորիա:Կատեգորիա ԲՊՀՄ II
Կատեգորիա:1971 հիմնադրված բնության հատուկ պահպանվող տարածքներ‎
Հովհաննես Աստվածաբան եկեղեցի (Գրուշևսկայա)

**Հովհաննես Աստվածաբան եկեղեցի** (), գործող ուղղափառ տաճար ՌԴ Ռոստովի մարզի Ակսայի շրջանի Գրուշևսկայա գյուղում։ Ենթարկվում է Մոսկվայի պատրիարքարանի Ռոստովի և Նովոչերկասկի թեմի Ակսայի գործակալությանը։ Կառուցվել է 1901 թվականին։ Մշակութային ժառանգության տարածաշրջանային նշանակության օբյեկտ է։

## Պատմություն
Եկեղեցին կառուցվել է 1901 թվականին՝ ճարտարապետ Կուլիկովի նախագծով, նախկին ժամանակավոր աղոթքի տան տեղում, որը կառուցվել էր 1877 թվականին՝ դրանից մեկ տարի առաջ խոշոր հրդեհից այրված Սուրբ Վարվառա եկեղեցու տեղում։ 1886 թվականին այդ աղոթատունը տեղափոխվել է ստանիցայի մյուս ծայր։

Տաճարը վերապրել է Քաղաքացիական և Երկրորդ համաշխարհային պատերազմները, բայց փակվել է 1957 թվականին՝ Նիկիտա Խրուշչովի հակակրոնական արշավի ժամանակ։ Եկեղեցու շենքում բացվել է ակումբ, սակայն այն գոյություն է ունեցել ոչ երկար, քանի որ չուներ բավարար քանակությամբ այցելուներ։ Այնուհետև տարածքն օգտագործվել է որպես հացահատիկի շտեմարան։

1959 թվականին կոտրվել է տաճարի տանիքը, նրա պատերը իշխանությունները պատրաստվում էին քանդել՝ աղյուսներն այլ տեղում օգտագործելու նպատակով, սակայն դա տեղի չունեցավ։

Թեև այս պահին տաճարը և գտնվում է կիսավեր վիճակում, բայց այն լքված չէ։ 1990-ական թվականներին տեղի բնակիչները տաճարը վերականգնելու փորձեր ձեռնարկեցին։ Վերականգնման աշխատանքները դանդաղ ընթանում են արդեն ավելի քան մեկ տասնյակ տարի և չեն ավարտվել մինչ օրս։

Ամեն տարի Հովհաննես Աստվածաբանի օրը՝ հոկտեմբերի 9-ին, եկեղեցում անցկացվում է աղոթք, որն այցելում է մոտ 100 մարդ։

## Արտաքին տեսք
Տաճարի շենքը խաչաձև է։ Միակ խորանը օրհնվել է ի պատիվ Հովհաննես Աստվածաբանի։ Մուտքի դարպասները պսակված են կիսաշրջանաձև քիվերով, պատուհանները՝ եռանկյունաձև։ Պատուհանները գտնվում են տաճարի չորս կողմերում՝ յուրաքանչյուրում երեքը, նրանց կողքերին աղյուսե կիսասյուներ են։ Զանգակատունը երկհարկանի է, անցյալում, ենթադրաբար, եղել է եռահարկ։ Նրա խաչերն ու գմբեթները չեն պահպանվել։

## Ծանոթագրություններ

Կատեգորիա:Եկեղեցիներ այբբենական կարգով
Կատեգորիա:Ռոստովի մարզի եկեղեցիներ
Կատեգորիա:Ռոստովի մարզի տեսարժան վայրեր
Կատեգորիա:Ռուսաստանի մշակութային ժառանգություն
Հաննա Մինա

**Հաննա Մինա** (, ), սիրիացի գրող, լրագրող, արաբ գրողների լիգայի անդամ։

## Կենսագրություն
Հաննա Մինան ծնվել է 1924 թվականին Լաթակիայում, մեծացել է Թուրքիային սահմանակից Ալեքսանդրետտա քաղաքում։ Մանկության տարիներին ապրել է ծայրահեղ աղքատության մեջ, աշխատել տարբեր վայրերում, եղել է վարսավիր, հեծանիվների վերանորոգման վարպետ, նավաստի։
Ֆինանսական միջոցների բացակայության պատճառով դպրոց չի հաճախել։ Դեռահաս տարիքում դարձել է կոմունիստ։ Առաջին  գրավոր աշխատանքը եղել է հարևանների համար նամակներ գրելը։ 1945 թվականին հրատարակել է իր առաջին «Վաճառվում է երեխա» պատմվածքը։ 1947 թվականին Մինան տեղափոխվել է Դամասկոս, որտեղ աշխատանքի է անցել «Ալ-Նիշա» օրաթերթում։ 1951 թվականին դարձել է հրատարակության գլխավոր խմբագիր, եղել Սիրիայի գրողների միության հիմնադիրը։ 1940-1960-ական թվականներին կոմունիստական հայացքների համար բազմիցս ենթարկվել է հալածանքների, մասնավորապես, մի քանի անգամ կալանավորվել է։ 2002 թվականին մշակույթի բնագավառում ցուցաբերած վաստակի համար Բաշշար ալ-Ասադի կողմից պարգևատրվել է Սիրիայի Հանրապետության Բարձրագույն պարգևով։ Հաննա Մինան 5 երեխաների հայր է։

Հաննա Մինան ռեալիզմի հետևորդ է։ Շուրջ 30 վեպերի հեղինակ է, որոնց զգալի մասը նվիրված է ծովին, որով գրողը տարվել է դեռևս նավաստի աշխատելու տարիներին։ Մինայի ստեղծագործության հիմնական թեման հասարակ մարդու կյանքն է։ Մինայի գրքերից մեկի նախաբանում Նաջահ Ատտարը գրում է, որ Մինայի ստեղծագործությունների գլխավոր միտումը «մարդկային հզոր ուժի դժվարություններն ու սահմանափակումները հաղթահարելն է»։ Մինան նաև զբաղվում է թարգմանությամբ (մասնավորապես, արաբերեն է թարգմանել Մաքսիմ Գորկու ստեղծագործություններից)։

## Պարգևներ, մրցանակներ
* Սիրիայի Հանրապետության Բարձրագույն պարգև, 2002 
* Եգիպտոսի գրողների միության «Արաբ գրող» մրցանակ, 2005

## Ֆիլմագրություն
* Ալ-Յազերլի, 1974, Սիրիա
* Ամպամած օրվա արևը, 1985, Սիրիա
* Քաջի վերջը (телесериал), Սիրիա

## Ծանոթագրություններ

## Արտաքին հղումներ
* Биография Ханны Мины на сайте syrianstory.com
* Полная библиография Ханны Мины на сайте adabmag.com 

Կատեգորիա:Երկարակյացներ
Կատեգորիա:Սիրիացի գրողներ
Կատեգորիա:Սիրիացի լրագրողներ
Եղևնին

**Եղևնին** (), դանիացի հեքիաթագիր Հանս Քրիստիան Անդերսենի հեքիաթը։ Գրվել է 1844 թվականին։

## Սյուժե
Թավուտ անտառում մի փոքրիկ եղևնի կար։ Նրա տեղը շատ լավն էր, օդն ու լույսը առատ, իսկ շուրջը աճել էին իր ընկերուհիները, եղևնիներ ու սոճիներ։ Նա շատ էր ուզում մեծանալ, բայց նրան ո՛չ զով օդն էր նկատում, ո՛չ ջերմ արևը, ոչ էլ` գյուղացի երեխաների բլբլան ձայնը, ովքեր գնում էին անտառ մորի կամ ելակ հավաքելու։ Նրանք գնում էին նստում եղևնու տակ և խոսում։ Նրանք ասում էին, թե եղևնին շատ գեղեցիկ է և փոքրիկ, բայց եղևնուն այդ բոլորովին էլ դուր չէր գալիս։ Անցավ մի տարի, և եղևնու վրա աճեց ճյուղերի մի նոր շրջան։ Անցան ևս մի քանի տարիներ, և ճյուղերի մի շրջան էլ ավելացավ։ Եվ այդպես կարելի էր որոշել եղևնու տարիքը։ Նա ասում էր, որ երանի այնքան մեծ լիներ, որ ճյուղերը փռեր լայն, իսկ գագաթը հեռուներ դիտեր։ Թռչունները բույներ կհյուսեին նրա ճյուղերին։ Արդեն եկավ ձմեռ, ձյան վրա վազվզում էր նապաստակը, երբեմն էլ` եղևնու վրայով։ Եվ դա եղևնու համար վիրավորական էր։ Անցավ ևս երկու ձմեռ, երրորդ ձմռանը ծառն արդեն բավականին մեծ էր, նապաստակն էլ այլևս չէր կարողանում վազել եղևնու վրայով։ Ինչպես ամեն աշուն, այս աշուն էլ սկսվել էր ծառահատումը, և հերթը հասել էր եղևնուն։ Իսկ եղևնին սկսեց վախենալ։ Գարնանը ծիծեռնակներն ու արագիլներն երբ թռչում և գալիս են, եղևնին հարցնում է նրանց, նրանք չգիտե՞ն, թե որտեղ են տարել անտառից կտրված ծառերը։ Մի անգամ էլ փայտահատները գալիս են և կտրում են եղևնուն` նրան տալով մի ընտանիքի, ով ուներ դրա կարիքը։ Այդ ժամանակ տոն էր, և տանը շատ երեխաններ կային, երեխանները զարդարում են եղևնին և շուրջպար բռնում։ Երբ որ այդ տոնը ավարտվում է, եղևնուն գցում են նկուղ, և այդ եղևնին հիշում է, թե նա երբ փոքր էր, ուզում էր մեծանալ, իսկ հիմա չի ուզում մնալ մութ սենյակում։

## Կերպարներ
* Եղևնի
* Նապաստակ
* Գյուղի երեխաներ
* Փայտահատներ
* Ծիծեռնակներ
* Արագիլներ

## Ծանոթագրություններ

## Արտաքին հղումներ
* Հանս Քրիստիան Անդերսեն, «Եղևնին»

Կատեգորիա:Հեքիաթներ այբբենական կարգով
Կատեգորիա:Հանս Քրիստիան Անդերսենի հեքիաթներ
Յունուս Էմրեի ինստիտուտ

**Յունուս Էմրեի ինստիտուտ** (), 2007 թվականին Թուրքիայի կառավարության կողմից հիմնադրված համաշխարհային ոչ առևտրական կազմակերպություն։ Անվանված է 14-րդ դարի բանաստեղծ Յունուս Էմրեի պատվին։ Ինստիտուտը զբաղվում է ողջ աշխարհում թուրքական մշակույթի տարածմանը։ Համարվում է Թուրքիայի փափուկ ուժի հաստատություն և ստեղծվել է Ռեջեփ Թայիփ Էրդողանի հրամանագրի համաձայն։

## Ինստիտուտի մասնաճյուղերի տեղակայման վայրերի ցանկ

*  – Անկարա
*  – Քաբուլ
*  – Շկոդեր
*  – Տիրանա
*  – Ալժիր
*  – Վիեննա
*  – Բաքու
*  – Բրյուսել
*  – Ֆոյնիցա
*  – Մոստար
*  – Սարաևո
*  – Զագրեբ
*  – Նիկոսիա
*  – Ալեքսանդրիա
*  – Կահիրե
*  – Լոնդոն
*  – Փարիզ
*  – Թբիլիսի
*  – Բեռլին
*  – Քյոլն
*  – Բուդապեշտ
*  – Թեհրան
*  – Հռոմ
*  – Տոկիո
*  – Ամման
*  – Աստանա
*  – Պեչ
*  – Պրիշտինա
*  – Պրիզրեն
*  – Բեյրութ
*  – Սկոպյե
*  – Կուալա Լումպուր
*  – Կոմրատ
*  – Պոդգորիցա
*  – Ռաբաթ
*  – Ամստերդամ
*  – Վարշավա
*  – Դոհա
*  – Բուխարեստ
*  – Կոստանցա
*  – Կազան
*  – Բելգրադ
*  – Պրետորիա
*  – Խարթում

## Ծանոթագրություններ

## Արտաքին հղումներ

*   

Կատեգորիա:2007 հիմնադրումներ Թուրքիայում
Կատեգորիա:2007 հիմնադրված կազմակերպություններ
Կատեգորիա:Թուրքերեն
Կատեգորիա:Թուրքիայի արտաքին հարաբերություններ
Կատեգորիա:Թուրքիայի մշակութային կազմակերպություններ
Կատեգորիա:Թուրքիայի մշակույթ
Կատեգորիա:Լեզվական կրթություն
Կատեգորիա:Մշակութային առաջխաղացման կազմակերպություններ
Հելենա Տրժեշտիկովա

**Հելենա Տրժեշտիկովա** (, ), վավերագրական ֆիլմերի չեխ ռեժիսոր : Եվրոպական կինոակադեմիայի անդամ։ Չեխիայի մշակույթի նախարար (հունվարի 9, 2007 - հունվարի 26, 2007)։

Լուսանկարիչ Տոմաշ Տրժեշտիկի մայրը։

## Կենսագրություն
Հելենա Տրժեշտիկովան ծնվել է 1949 թվականին Պրահայում։ 1975 թվականին ավարտել է Պրահայի կատարողական արվեստների ակադեմիայի կինոյի և հեռուստատեսության դպրոցը։ 1974-1977 թվականներին աշխատել է որպես դրամատուրգ, այնուհետև սկսել է զբաղվել ռեժիսուրայով։ Նրա վավերագրական ֆիլմերի գլխավոր թեման հասարակ մարդիկ են։ Համագործակցել է Չեխիայի հեռուստառադիոընկերության խորհրդի հետ։ Կարճ ժամանակահատված զբաղեցրել է Չեխիայի մշակույթի նախարարի պաշտոնը (հունվարի 9, 2007 - հունվարի 26, 2007) Միրեկ Տոպոլանեկի երկրորդ կաբինետի օրոք։

Չեխական հեռուստատեսությունում աշխատելու տարիներին Տրժեշտիկովային  հետաքրքրել են  կին հերոսները, և նա իր ֆիլմերում ստեղծել է ողբերգական ճակատագրի տեր մի շարք կանանց դիմանկարներ՝ դերասանուհի Լիդա Բաարովան («Դառնանուշ հուշեր», 1995), բանտարկված հակակոմունիստները («Սիրելի դար», 1998), նացիզմի ու ստալինիզմի զոհը («Հիտլերը, Ստալինը և ես», 2001), համակենտրոնացման ճամբարից փրկվածը («Իմ բախտավոր աստղը», 2004), որոնցից յուրաքանչյուրը ներկայացնում է իր խեղված  անձնական պատմությունը։

## Ֆիլմեր

* Ռոմեոն, Ջուլիետը և երեխաները (1974)
* Հրաշք (1975)
* Լույսի հպում (1979)
* Ամուսնական ուսումնասիրություններ (1987)
* Սիրուց դուրս (1987)
* Ուղիներ գտնելով (1988)
* Մի բան պատմիր քո մասին (1992)
* Սիրելի դար (1998)
*  Կարմենի պատմությունը (1999)
* Կանայք հազարամյակի սահմանագլխին (2001)
* Հիտլերը, Ստալինը և ես (2001)
* Ծուղակում և դարձյալ ծուղակում (2003)
* Մարցելա (2006)
* Ռենե (2008)
* Կատկա (2009)
* Անձնական աշխարհ (2012)
* Մելորի (2015)
* Դատապարտված գեղեցկություն (2016)
* Ամուսնական պատմություն (2017)

## Ծանոթագրություններ

## Արտաքին հղումներ
* 
* Helena Třeštíková si jede pro evropského Oscara, aktuálně, 5. 12. 2008

Կատեգորիա:Չեխ կինոռեժիսորներ
Կատեգորիա:Չեխ մանկավարժներ
Կատեգորիա:Չեխ ռեժիսորներ
Կատեգորիա:Չեխ սցենարիստներ
Կատեգորիա:Չեխիայի քաղաքական գործիչներ
Կարի ասեղը

**Կարի ասեղը** (), դանիացի հայտնի հեքիաթագիր Հանս Քրիստիան Անդերսենի հեքիաթը։ Գրվել է 1845 թվականին։ 
 
## Սյուժե
Կար չկար մի կարի ասեղ կար։ Նա շատ բարակ էր, այդ պատճառով էլ նրան կարի ասեղ էին համարում։ Ասեղն իրեն շատ էր երևակայում և մատներին անընդհատ ասում էր, որ իր հետ զգույշ վարվեն։ Եվ մի օր էլ հին կոշիկը կարկատելիս այն կոտրվում է։ Խոհարարուհին կոտրված մասին զմուռս է դնում և խրում իր գլխաշորին։ Ասեղը մետաղազարդ էր դարձել և իրեն առավել շատ էր երևակայում։ Ասեղն իրեն այնքան էր երևակայում, որ հանկարծ նա փորձեց ձգվել և ընկավ կեղտաջրի մեջ։ Ասեղը նորից սկսեց իրեն երևակայել և սկսեց ծաղրել կեղտաջրի մեջ ընկած տաշեղներին։ Կեղտաջրի մեջ ընկավ մի շշի փշուր և նրանք սկսեցին պատմել իրենց կյանքից։ Հանկարծ առվակը սկսեց հորդանալ և շշի փշուրին հանեց ափ, իսկ ասեղին գտավ մի տղա, ով կեղտաջրի մեջ դրամ էր որոնում։ Նրանք կեղտաջրի մեջ տեսան մի ձվի կճեպ, ասեղին դրեցին նրա վրա, և ասեղն սկսեց իրեն ավելի երևակայել։ Հետո նրա վրայով անցավ մի բեռնասայլ, բայց նա չկոտրվեց, քանի որ պառկած էր սայլահատակին` ամբողջ երկայնքով ձգված...Եվ այդպես էլ պառկած կմնա ու կմնա։

## Կերպարներ
* Ասեղ
* Խոհարարուհի 
* Մատներ
* Տաշեղ
* Շշի փշուր
* Տղա
մինի|247x247փքս|Վիլհելմ Պեդերսենի հեքիաթի ձևավորումը

## Ծանոթագրություններ

## Արտաքին հղումներ
* Հանս Քրիստիան Անդերսեն «Կարկատանի ասեղը»

Կատեգորիա:Հանս Քրիստիան Անդերսենի հեքիաթներ
Պրահայի կատարողական արվեստների ակադեմիայի կինոյի և հեռուստատեսության դպրոց

**Պրահայի կատարողական արվեստների ակադեմիայի կինոյի և հեռուստատեսության դպրոց** ( կամ **FAMU**), կինոդպրոց Պրահայում։ Հիմնադրվել է 1946 թվականին որպես Պրահայի կատարողական արվեստի ակադեմիայի երեք մասնաճյուղերից մեկը։ Դասավանդման լեզուն չեխերեն է, սակայն որոշ ծրագրեր դասավանդվում են անգլերեն։ Ըստ The Hollywood Reporter-ի՝  FAMU-ն Եվրոպայի լավագույն կինոդպրոցն է և աշխարհի թիվ 11 կինոդպրոցը։

## Գործունեություն
Պրահայի կատարողական արվեստների ակադեմիայի կինոյի և հեռուստատեսության դպրոցի գլխավոր շենքը գտնվում է Պրահայի պատմական կենտրոնում։ Դպրոցը ներառում է Studio FAMU-ն, արտադրական և հետբուհական ֆակուլտետ՝ հագեցված ձայնային և հեռուստատեսային ստուդիաներով և նորարարական տեխնոլոգիաներով՝ ուսանողական աշխատանքների իրականացման համար։ Յուրաքանչյուր աշուն, FAMU-ն կազմակերպում է Famufest փառատոնը` իր ուսանողների ներկայիս աշխատանքների ցուցադրումը, ինչպես նաև ուղեկցող մշակութային ծրագիր և ֆիլմարտադրության բնագավառի նշանավոր գործիչների այցելություններ։

1960-1970-ական թվականներին Հարավսլավիայից բազմաթիվ երիտասարդ ռեժիսորներ FAMU-ի շրջանավարտներ էին (Ռայկո Գրլիչ, Սրջան Կարանովիչ, Էմիր Կուստուրիցա, Գորան Մարկովիչը (կինոռեժիսոր), Գորան Պասկալևիչը և Լորդան Զաֆրանովիչը)։

### Դասընթացներ
մինի|FAMU ցուցանակը Պրահայում գտնվող դպրոցի շենքի պատին
Ներկայումս FAMU-ն բաղկացած է տասնմեկ բաժիններից, որոնք ուսանողներին նախապատրաստում են ֆիլմերի և աուդիո-վիզուալ արտադրության բոլոր մասնագիտությունների համար։ Այդ ստորաբաժանումներն են՝
* Ռեժիսուրա
* Վավերագրական ֆիլմերի ստեղծում
* Սցենար և դրամատուրգիա
* Անիմացիոն ֆիլմեր
* Կինեմատոգրաֆիա
* Ձայնային դիզայն
* Մոնտաժ
* Արտադրություն
* Լուսանկարչություն
* FAMU կենտրոն միջմեդական առարկաների համար

Դասընթացները նախատեսված են բակալավրի, մագիստրոսի և դոկտորական մակարդակների համար։ Բացի այդ, FAMU միջազգային բաժինը առաջարկում է եռամյա մագիստրոսական ծրագիր կինոյի և թվային մեդիայի համար անգլերենի դասավանդմամբ օտարերկրյա ուսանողների համար, որոնք հիմնականում կենտրոնանում են հեղինակային սցենարիստական և ռեժիսորական աշխատանքների վրա։

Անհատական բաժիններն աստիճանաբար ընդլայնում են իրենց ծրագրերը՝ ներառելով անգլերենի դասավանդում, որը ներկայումս ներառված է լուսանկարչության և կինեմատոգրաֆիայի բաժիններում։ FAMU-ն արտասահմանցի ուսանողների համար նաև առաջարկում է մեկամյա Ակադեմիական նախապատրաստման ծրագիր, որն օգտագործում է ինտենսիվ տեսական մեթոդաբանություն։ Եռամսյա հատուկ արտադրական դասընթացը կենտրոնանում է աուդիո-վիզուալ աշխատանքների արտադրության և բաշխման գործնական խնդիրների վրա։

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:1946 հիմնադրումներ
Կատեգորիա:Կրթությունը Չեխիայում
Կատեգորիա:Չեխիայի համալսարաններ
Խորխե Ֆրանկո Ալվիս

**Խորխե Ֆրանկո Ալվիս** (, ), հայտնի նաև որպես **Բուրգի**, իսպանացի պրոֆեսիոնալ ֆուտբոլիստ։ Ներկայումս հանդես է գալիս Դեպորտիվո Ալավեսի կազմում։ Խաղում է ձախ վինգերի դիրքում։

## Ակումբային կարիերա
Բուրգին Ռեալ Մադրիդ է տեղափոխվել 2012 թվականի մարտին։ Իր մասնագիտական դեբյուտը նշել է Ռեալ Մադրիդ C-ի կազմում 2012-2013 մրցաշրջանում։

Ռեալ Մադրիդ Կաստիլիայի կազմում դեբյուտը նշել է 2013 թվականի հունիսի 2-ին՝ Ալկորկոնի դեմ Սեգունդա Դիվիզիոնի խաղում։ Հաջորդ մրցաշրջանից նա սկսեց հանդես գալ Կաստիլիայի կազմում։

2013 թվականի սեպտեմբերի 21-ին Բուրգին խփեց իր առաջին պրոֆեսիոնալ գոլը՝ գրավելով Սարագոսայի դարպասը։ 2014 թվականի մայիսի 11-ին նա առաջին անգամ հայտավորվեց Ռեալ Մադրիդի առաջին թիմի կազմում՝ Սելտայի դեմ խաղի համար, սակայն այդպես էլ դաշտ դուրս չեկավ։

2015 թվականի հուլիսի 3-ին Բուրգին 1 տարվա վարձավճարով տեղափոխվեց Էսպանյոլ։ Իր դեբյուտը Լա Լիգայում նշեց օգոստոսի 22-ին՝ Խետաֆեի դեմ խաղում։ Իր առաջին գոլը Էսպանյոլի կազմում խփեց դեկտեմբերի 15-ին՝ Լևանտեի դեմ Իսպանիայի գավաթի խաղում։ Լա Լիգայում իր առաջին գոլը խփեց 2016 թվականի փետրվարի 27-ին՝ Սպորտինգ Խիխոնի դեմ խաղում։

2016-2017 մրցաշրջանը վարձավճարով անցկացրեց Սպորտինգ Խիխոնի կազմում։

2017 թվականի հուլիսի 11-ին Բուրգին 4 տարվա պայմանագիր կնքեց Դեպորտիվո Ալավեսի հետ։

## Վիճակագրություն
*2017 թվականի հուլիսի 17-ի դրությամբ*

## Ծանոթագրություններ

## Արտաքին հղումներ
* Բուրգիի պաշտոնական Ինստագրամի էջը
* Բուրգիի պաշտոնական Տվիտերի էջը
* Բուրգին transfermarkt-ում
* Բուրգին BDFutbol.com կայքում
* Բուրգին WhoScored.com կայքում

Կատեգորիա:Դեպորտիվո Ալավեսի ֆուտբոլիստներ
Կատեգորիա:Էսպանյոլի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Ռեալ Մադրիդ Կաստիլիայի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Սպորտինգ Խիխոնի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Գրենլանդիայի հեռահաղորդակցություն

thumb|280px|Ուպերնավիկի տեղական ռադիոկայանը
**Գրենլանդիայի դանիական ինքնավարությունում** ըստ օրենքի կա միայն մեկ կապի մատակարար ծառայություն, որը  TELE Greenland-ն է։ Այն տրամադրում է ինտերնետ, հեռախոս, ռադիո և մնացած բոլոր տեսակի հեռահաղորդակցություն .: Այս տեսակի մենաշնորհները տարածված են միայն Գրենլանդիայում։

## Կապի գիծ
* Ֆիքսված հեռախոսներ 23.500 (2008)
* Բջջային հեռախոսներ 50.000 (2008)

## Ռադիո
Գրենլանդիայում ռադիոն հայտնվել է 1978 թվականին, և այժմ կղզում գործում է ռադիոյի երկու ընկերություններ` Eutelsat և Intelsat:  TELE Greenland ընկերությունը Գրենլանդիային ապահովում է ռադիոյի հեռարձակումով։ 2012 թվականից գրելանդացիներին է պատկանում շուրջ 30.000 ռադիոկայաններ։

## Հեռուստատեսություն
Գրենլանդիայում կա մեկ պետական ալիք, ամերիկյան երեք հեռուստաընկերության և մի քանի փոքր ալիքներ։ 2002 թվականի դրությամբ երկիրն ունի մինչև 30.000 հեռուստացույց։ Վերոնշյալ ընկերությունը (Գրենլանդիայի ռադիոն) հեռարձակվում է միակ պետական հեռուստատեսային ալիքը։

## Համացանց
Գրենլանդիայում 52.000 մարդ կամ բնակչության 92.3%-ը օգտվում է համացանցից։

## Ծանոթագրություններ

## Արտաքին հղումներ
* TELE Greenland 

Կատեգորիա:Հեռահաղորդակցություն
Կատեգորիա:Գրենլանդիա
Քլոստերնոյբուրգ (Ավստրիա)

**Քլոստերնոյբուրգ** (), Ստորին Ավստրիա դաշնային հողում գտնվող ավստրիական քաղաք։ Գտնվում է Վիեննայից հյուսիս-արևմուտք և ոչ անմիջականորեն սահմանակցում է նրան։ 1938 թվականից մինչև 1954 թվականները եղել է Վիեննայի կազմի մեջ։ 2001 թվականի տվյալներով բնակչությունը թիվը` 24.797 մարդ։

## Պատմություն
250px|մինի|ձախից|Վանքը և քաղաքի պարիսպները
Մեր թվարկության I-ից V դարերում ներկայիս Քլոստերնոյբուրգի տարածքում գտնվում էր հռոմեկան ռազմական ճամբար, որի անվանումը մինչև օրս էլ հայտնի չէ։ Ներկայիս բնակավայրի շարունակական պատմությունը սկսվում է IX դարից։ 1108 թվականին Լեոպոլդ III-ը` Բաբենբերգ տոհմից, Լեոպոլդսբերգ սարի վրա կառուցեց իր Nivvenburc-ը (Նոյբուրգ, «Նոր ամրոց») ամրոցը։ Իր ճոխության տեսանկյունից աթոռանիստն ամբողջապես համապատասխանում էր ռայսխֆյուրսթի տիտղոսին։ 1114 թվականին իշխանական նստավայրի հարևանությամբ սկսվել է եկեղեցու շինարարությունը, որը 1133 թվականին դարձել է վանական և ստացել է Քլոստերնոյբուրգ անվանումը։ Հետագայում այդ անվանումը տարածվել է ողջ քաղաքի վրա։

Միջնադարյան Նոյբուրգը կազմված էր Դանուբի երկու ափերին ընկած անջատ բնակավայրերից։ Հաճախակի հեղեղները բնակիչներին ստիպում էին ավելի հեռացնել բնակավայրերը Դանուբի ափերից։
XIII դարի սկզբին գոյություն ուներ երկու Նոյբուրգ` Վանքի Նոյբուրգը (Քլոստերնոյբուրգ) և Շուկայի Նոյբուրգը (Քորնոյբուրգ), Դանուբի հակադիր ափերին։ 1298 թվականին Ալբրեխթ I-ը, ով Նոյբուրգում էր ապրում 1288 թվականից, առանձնացրեց այդ երկու բնակավայրերը և Քլոստերնոյբուրգում մտցրեց քաղաքային իրավունք։ Քլոստերնոյբուրգը հանդիսանում էր Լեոպոլդ VI-ի նստավայրը։ 1485 թվականին Լեոպոլդ III-ի կանոնականացումից հետո քաղաքային վանքը դարձել է ավստրիական ազգային սրբավայր և Ավստրիայի կենտրոնական ուխտավայրերից մեկը։ XV—XVI դարերում աբբայությունը վերածվեց խոշոր կրոնական, մշակութային և գիտական կենտրոնի։ Քլոստերնոյբուրգի վանքը հայտնի էր որպես իր ժամանակի լավագույն աշխարհագրական քարտեզներ պատրաստողը, ինչպես նաև այդտեղ էր տեղակայված գերմանախոս հողերի լավագույն գրադարաններից մեկը։

## Տեսարժան վայրեր
* Ավգուստինյան վանք (Քլոստերնոյբուրգի վանք)- հիմնադրել է XII դարի սկզբին Լեոպոլդ III-ը
** Վանական եկեղեցի - կառուցվել է 1136 թվականին, որպես ռոմանական բազիլիկա, XVII դարում վերակառուցվել է բարոկկո ոճով։
** Լեոպոլդի ժամատուն - մատուռը գտնվում է վանքի հիմնադիր, Ստորին Ավստրիայի Սուրբ հովանավոր Լեոպոլդ III-ի հանգստարանի մոտ, այստեղ է գտնվում նաև Վարդենյան խորանը, որը XII դարի արվեստի կոթող է։
** Լապիդարիում- վիմագրերի ցուցահանդես. այստեղ է պահվում 1310 թվականին կառուցված Քլոստերնոյբուրգյան տիրամոր մարմարյա արձանը
** Տակառագործարան - խաղողագործությանը նվիրված ցուցահանդես
** Վանական գրադարան - զետեղված է 30.000 հատոր հին գիրք
* Էսելի հավաքածու- ժամանակակից շինության մեջ տեղակայված գեղարվեստական պատկերասրահ, որտեղ ներկայացված են ժամանակակից ավստրիական և արտասահմանյան նկարիչների նկարները։

## Ծանոթագրություններ

Կատեգորիա:Ստորին Ավստրիայի քաղաքներ
Կատեգորիա:Դանուբի ափին գտնվող քաղաքներ
Գետաձիայիններ

**Գետաձիայինների ընտանիք**ը կազմված է երկու տեսակի կենդանիներից՝ սովորական և գաճաճ գետաձիերից, որոնք բնակվում են Աֆրիկայում։ Անվանումը փոխանցվել է հին հույներից, ովքեր Նեղոս գետում տեսնելով այդ ծանրամարմին կենդանիներին՝ անվանեցին** **«հիպոպոտամուս», որը նշանակում է գետային ձի։ Գետաձին ամենևին նման չէ ձիու, պարզապես նրա նման փռնչացնում է։

## Տեսակները
### Սովորական գետաձի
Սովորական գետաձին խոշոր խոտակեր կենդանի է։ Նա չափերով ցամաքային կենդանիներից զիջում է միայն փղին ու ռնգեղջյուրին։ Մարմնի երկարությունը մինչև 5 մ է, իսկ քաշը՝ մինչև 4,5 տ։ Ունի հաստ ու ողորկ մաշկ, հսկա գլուխ։ Ապրում է հոտերով։ Օրվա մեծ մասն անցկացնում է ջրում։ Նրա հիմնական սնունդը ջրային բույսերն են։
### Գաճաճ գետաձի
Գաճաճ գետաձու մարմնի երկարությունը մինչև 1,5 մ է, քաշը՝ մինչև 140 կգ։ Բնակվում է Լիբերիայի արևադարձային ջրամերձ վայրերում։ Սնվում է Բույսերի արմատներով ու արմատապտուղներով։ Գրանցված է Բնության պահպանության միջազգային Կարմիր գրքում։

## Պատկերասրահ
մինի|293x293px|Սովորական գետաձի Սան Դիեգոյի կենդանաբանական այգում|ձախից
մինի|360x360px|Սովորական գետաձի|կենտրոն
մինի|311x311px|Գաճաճ գետաձի|ձախից

## Ծանոթագրություններ

Կատեգորիա:Չորոճողներ
Square Two

**«Square Two»**, հարավկորեական Blackpink խմբի երկրորդ սինգլային ալբոմը, հրապարակվել է 2016 թվականի նոյեմբերի 1-ին՝ YG Entertainment և KT Music լեյբլների կողմից։ Ալբոմը ներառում է երկու նոր կոմպոզիցիա՝ «Playing with Fire» և «Stay»: Երգերի հեղինակներն են՝ Թեդդի Պակը, R.Tee-ն և Սո Վոն Ջին։ Խմբի նոր երգերի կենդանի կատարումները տեղի են ունեցել նոյեմբերի 6-ին Inkigayo հաղորդման ժամանակ և նոյեմբերի 10-ին M Countdown հաղորդման ընթացքում։

## Տեղեկություններ ալբոմի մասին
2016 թվականի հոկտեմբերի 19-ին YG Entertainment լեյբլի ներկայացուցիչները տեղեկացրել են Blackpink խմբի նոր ալբոմի թողարկման մասին։ Հոկտեմբերի 24-ին հրապարակվել են նոր երգերի անուները և մի քանի օրվա ընթացքում ներկայացվել են թիզեր լուսանկարները։ Հոկտեմբերի 30-ին հրապարակվել են հոլովակներ «Stay» երգի տեսահոլովակի նկարահանումներից, իսկ հոկտեմբերի 31-ին «Playing With Fire» երգի նկարահանումներից։ «Playing With Fire» և «Stay» տեսահոլովակների ռեժիսորը Հան Սան Մինը հայտնի է 2NE1 խմբի «Gotta Be You» տեսահոլովակի աշխատանքի և Big Bang խմբի «Sober» տեսահոլովակի շնորհիվ։ Հոկտեմբերի 31-ին տեսահոլովակները հրապարակվել է խմբի պաշտոնական կայքում։

## Երգացանկ

## Չարթեր

;Playing with Fire

;«Stay»

## Ծանոթագրություններ

Կատեգորիա:2016 ալբոմներ
Կատեգորիա:Blackpink խմբի ալբոմներ
Կատեգորիա:Ալբոմներ այբբենական կարգով
Կատեգորիա:Կորեերեն ալբոմներ
Ակբունղար

**Ակբունղար**, գյուղ Արևմտյան Հայաստանում, Էրզրումի վիլայեթի Սպերի գավառակում։ Գտնվում էր Ակբունղար գետակի ափին։

Բնակչության մասին տեղեկություններ հայտնի չեն։

## Տես նաև
* Էրզրումի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Դոմինգո Լորենսո Ռոդրիգես

**Դոմինգո Լորենսո Ռոդրիգես** (, ), իսպանացի պետական և քաղաքական գործիչ, Իսպանիայի 11-րդ և 12-րդ գումարման խորհրդարանի (կորտես) անդամ։

## Կենսագրություն
Դոմինգո Լորենսո Ռոդրիգեսն ունի իրավաբանի մասնագիտական որակավորում, ինչպես նաև իրավաբանական գիտությունների մագիստրոսի գիտական աստիճան։  Եղել է Իսպանիայի ազգային ոստիկանական վարչության գործադիր պաշտոնակատարը։

1980-ական թվականներին Վալենսիայում անցկացված դատավարության ժամանակ պաշտպանել է մադրիդյան ոստիկանության շահերը։ Չնայած նրան, որ երբեք հանդես չի եկել, որպես մեղադրյալ, այնուամենայնիվ, մասնակից է եղել դատավճռի անցկացմանը։

Հետագայում աշխատել է, որպես «Էլ Կորտե Ինգլես» կազմակերպության անվտանգության գծով փոխտնօրենի տեղակալ։ 2015-2016 թվականների ընդհանուր ընտրությունների ժամանակ ընտրվել է Իսպանիայի Թագավորության կորտեսի պատգամավոր։

## Ծանոթագրություններ

Կատեգորիա:Իսպանիայի կորտեսի պատգամավորներ
Կատեգորիա:Իսպանիայի պետական գործիչներ
Կատեգորիա:Իսպանիայի քաղաքական գործիչներ